Ferðaþjónusta bænda hlaut Útflutningsverðlaun forseta Íslands 2011 og Kristinn Sigmundsson fékk sérstaka heiðursviðurkenningu . Varla hefur nokkur íslenskur óperusöngvari náð jafn langt í sínu fagi og Kristinn Sigmundsson , sem er fastagestur í virtustu óperuhúsum heims og fær hvarvetna mikið lof fyrir flutning sinn . Veiting verðlaunanna tekur mið af verðmætisaukningu útflutnings , hlutdeild útflutnings í heildarsölu , markaðssetningu á nýjum markaði , ásamt fleiru . Ferðaþjónustan er orðin stærsta atvinnugrein í heimi – og er þá sama hvort litið er á greinina út frá veltu , fjölda starfa eða fjölda fyrirtækja og er áætlað að á þessu ári muni einn milljarður mann leggja land undir fót og nýta sér þjónustu fyrirtækja í þessari grein .